I 1983 ble en ekstysk brakke restaurert og innredet som kantine, og våren 1984 ble en ny fritidsmesse åpnet. Da «revidert befalsordning» (RBO) ble innført i 1984, ble utdanningssystemet i Hæren endret. BSØA ble nedlagt, og i stedet ble «Krigsskole 1» / «Krigsskolen Gimlemoen» etablert på Gimlemoen, der BSØA hadde hatt tilhold. Det ble i den forbindelse bygget nytt undervisningsbygg med aula og ny elevforlegning. Det siste nybygget tilknyttet Krigsskolen på Gimlemoen stod ferdig i 1989. Skolen ble nedlagt og all militær aktivitet på Gimlemoen ble avviklet i 1995.